અમદાવાદ: મ્યુનિ. કોર્પોરેશન દ્વારા સ્વચ્છ ભારત મિશન હેઠળ જાહેર માર્ગો અને જાહેર સ્થળો પર સ્વચ્છતાની જાળવણી થઈ શકે તે હેતુસર ૧૫ હજાર નંગ કચરાના ડબ્બા ખરીદશે. તંત્ર સ્વચ્છ ભારત મિશન અંતર્ગત આગામી જાન્યુઆરી મહિનામાં સ્વચ્છ સર્વેક્ષણ હાથ ધરશે. હેલ્થ વિભાગ દ્વારા સમગ્ર શહેરમાં સફાઈ કામદારો મારફતે રસ્તાની સફાઈ સહિતની કામગીરી દૈનિક ધોરણે હાથ ધરાય છે. તેમ છતાં શહેરના મુખ્ય માર્ગો, જાહેર સ્થળોએથી પસાર થતી વખતે અનેક નાગરિકો દ્વારા કચરો, પ્લાસ્ટિક, પાઉચ વગેરે ફેંકવામાં આવતા સફાઈનું ધોરણ જળવાતું નથી.